Íslenski hesturinn : Undirritun samnings um fjármögnun til fjögurra ára Samfélag íslenska hestsins hefur tekið höndum saman um markaðsverkefni til að auka verðmætasköpun sem byggir á íslenska hestinum , styrkja ímynd hans í vitund fólks um allan heim og byggja upp sterkt vörumerki , Horses of Iceland . Í dag var undirritað samkomulag um fjármögnun og þátttöku fjölmargra aðila í verkefninu næstu fjögur árin . Um er að ræða markaðssamstarf sem nýtist heildarhagsmunum í að byggja upp orðspor íslenska hestsins , til að leggja grunn að auknum gjaldeyristekjum af sölu á hestinum sem og vörum og þjónustu honum tengdum . Við höfum heilmiklar væntingar til verkefnisins og trú á að hægt sé að gera góða hluti með því að standa saman að verkefninu “ segir Sveinn Steinarsson formaður Félags hrossabænda . Hann segir þetta samstarf og samning um fjármögnun til framtíðar mikilvægt fyrir greinina alla enda um langtímaverkefni að ræða . Allt að 50 mkr á ári til fjögurra ára Sjávarútvegs - og landbúnaðarráðherra hefur tryggt verkefninu allt að 25 milljónir króna í fjögur ár gegn sama framlagi frá fyrirtækjum , félögum og hagsmunaaðilum . „ Það er ánægjulegt að sjá þá miklu samstöðu sem náðst hefur um að fanga þann kraft sem býr í hestasamfélaginu til góðra verka í þessu mikilvæga verkefni , að lyfta merki íslenska hestsins hærra á heimsvísu , og gera hann verðmætari , bæði í samfélagi manna og sem grunn að auknum viðskiptum “ segir Sigurður Ingi Jóhannsson sjávarútvegs - og landbúnaðarráðherra . Þá lýsir hann yfir ánægju með að verkefnið sé unnið með Íslandsstofu sem hefur reynslu af rekstri markaðsverkefna til kynningar á vörum og þjónustu á erlendum mörkuðum . Boð um þátttöku og samstarf í verkefninu Aðilum sem rækta íslenska hestinn , framleiða hestavörur eða selja þjónustu tengda hestinum býðst að taka þátt í verkefninu sem og samtökum þessara aðila . Þá mun verða lögð áhersla á samlegð í kynningarstarfi Íslandsstofu við aðrar greinar , s.s. ferðaþjónustu og við kynningu á íslenskri menningu .